Sommeren 1910 gikk Andreas Beck om bord i polarskuta «Fram» som islos på Roald Amundsens planlagte Nordpolekspedisjon. Få visste at Amundsen allerede da planla en «avstikker» til Sydpolen, og at Beck egentlig var hentet inn for oppgaven med å føre «Fram» gjennom sydisen. Kontrakten med Amundsen ble undertegnet i april 1909, etter at Amundsen hadde fått beskjed om at hans gode venn Frederick Cook hadde nådd den nordlige pol, som var Amundsens egentlige mål.